|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

Iktatószám:

Napirendi pont: ........

Előterjesztve: Művelődési, Kulturális és Szociális Bizottsághoz

**ELŐTERJESZTÉS**

**A Képviselő-testület 2013. március 7-ei rendkívüli ülésére**

|  |  |
| --- | --- |
| **Tárgy:** | Faludy György emlékét megörökítő tábla elhelyezése |

**Készítette:**

Barta Erzsébet

Humánszolgáltató Iroda vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztés nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

***Tisztelt Képviselő-testület!***

Faludy György Kossuth díjas író-költő, műfordító özvegye, Faludy Fanni személyes kérelemmel fordult Polgármester úrhoz, hogy férje emlékére, annak szülőházán, a Budapest VII. kerület Damjanich utca 54. számú alatti ház homlokzatán elhelyezésre kerülő emléktábla kivitelezési költségeit az Önkormányzat vállalja át.

Az 50x70 cm nagyságú márványlapon, metlachi lapból készülő mozaik emléktábla készítésének és elhelyezésének összköltsége bruttó 300.000 Ft.

Az emléktáblát Zámbó Kornél szobrászművész készíti. A művészi kivitelezésű emléktáblát a Budapesti Történeti Múzeum előreláthatólag 2013. március 6-án zsűrizi. A szakvéleményt módosító indítványban mellékelem. A műbírálat költsége a BTM VII/2012 főig. utasítás szerint 32.000.-Ft+ÁFA, azaz bruttó 40.610-Ft.

A művészeti alkotásnak minősülő emléktáblák, domborművek, köztéri alkotások elhelyezését a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 109. §-a szabályozza.

*109.§**(1) Művészeti alkotás közterületen, valamint önkormányzati tulajdonú épületen való elhelyezéséről, áthelyezéséről, lebontásáról a település önkormányzatának képviselőtestülete, Budapesten fővárosi tulajdonú közterület vagy épület esetében a fővárosi önkormányzat közgyűlése, a kerületi önkormányzat tulajdonában álló közterület vagy épület esetében a kerületi önkormányzat képviselőtestülete dönt, és gondoskodik fenntartásáról és felújításáról.*

*(2) A döntéshez a műalkotás művészi értékére vonatkozóan szakvéleményt kell beszerezni.*

*(3) Nem önkormányzati tulajdonú épületen lévő művészeti alkotásokat az illetékes önkormányzat képviselőtestülete - szakvélemény kikérésével - védeni köteles, új elhelyezés esetén véleményezési joga van.*

Az emléktáblák elhelyezésének engedélyezése - abban az esetben, ha az épület műemlékvédelem alatt, vagy műemléki környezetben áll - a Budapest Főváros Kormányhivatal Kulturális Örökségvédelmi Iroda hatáskörébe tartozik.

Tekintettel arra, hogy a kérdéses épület nem áll műemlékvédelem alatt, ezért az elhelyezéshez elegendő az ingatlannak, a társasház tulajdonosának/tulajdonosainak hozzájárulása. A Damjanich utca 54. szám alatti társasház Számvizsgáló Bizottsága elvben hozzájárult az emléktábla elhelyezéséhez, közgyűlése 2013. március 5-én fog dönteni. A Társasház hozzájárulását szintén módosító indítványban mellékelem.

Budapest Főváros VII. kerület Erzsébetváros Önkormányzata Képviselő-testületének az Önkormányzat közművelődési feladatairól szóló 41/2003. (XII. 22.) sz. rendeletének (továbbiakban: rendelet) 4. § az alábbiak szerint rendelkezik:

*4.§ (2) A település környezeti, szellemi, művészeti értékeinek, hagyományainak feltárása, megismertetése, a helyi művelődési szokások gondozása, gazdagítása érdekében biztosítani kívánja:*

*a) Erzsébetváros szellemi vonzerejének, lakosságmegtartó képességének növelését, a kerület kulturális értékeinek, hagyományainak feltárását, megismerését, ápolását, kiemelkedő személyiségeinek értékteremtő tevékenységét, kulturális tevékenységük megörökítését, a kulturális közösségi értékek közismertté, nyilvánossá, hozzáférhetővé tételét.*

Javaslom a emléktábla 300.000 Forintos kivitelezési költségeinek vállalását a Budapest Főváros VII. kerület Erzsébetváros Önkormányzata Képviselő-testületének 2013. évi költségvetéséről szóló 4/2013. (II. 20.) sz. rendelet 7201 címszám 1. sorában lévő Rendkívüli önkormányzati kiadások biztosítása előirányzat terhére.

Kérem a Tisztelt Képviselő-testületet az előterjesztés megtárgyalására és a határozati javaslatok elfogadására.

**Határozati javaslat**

**1.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogyFaludy György Kossuth-díjas író-költő, műfordító emlékére - a Budapest VII. kerület Erzsébetváros Damjanich utca 54. szám alatti társasház homlokzatán – a Budapesti Történeti Múzeum szakvéleményének-, és a Budapest VII. kerület Damjanich utca 54. sz. alatti Társasház hozzájárulásának birtokában emléktáblát állít.

**Felelős:** Vattamány Zsolt polgármester

**Határidő:** 2013. április 1.

**2.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogyFaludy György Kossuth-díjas író-költő, műfordító emlékére - a Budapest VII. kerület Erzsébetváros Damjanich utca 54. alatti társasház homlokzatán - elhelyezésre kerülő emléktábla készítésének 300.000.-Ft összegű kivitelezési költségeit vállalja a Budapest Főváros VII. kerület Erzsébetváros Önkormányzat Képviselő-testületének 2013. évi költségvetéséről szóló 4/2013.(II. 20.) számú önkormányzati rendelet 7201 címszám 1. sorában lévő Rendkívüli önkormányzati kiadások biztosítása előirányzat terhére.

Felkéri a polgármestert, hogy gondoskodjon a vállalkozási szerződés megkötéséről.

**Felelős:** Vattamány Zsolt polgármester

**Határidő:** 2013. április 1.

**3.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogyFaludy György Kossuth-díjas író-költő, műfordító emlékére - a Budapest VII. kerület Erzsébetváros Damjanich utca 54. alatti társasház homlokzatán - elhelyezésre kerülő emléktábla Budapesti Történeti Múzeum által végzett műbírálat költségét Budapest Főváros VII. kerület Erzsébetváros Önkormányzat Képviselő-testületének 2013. évi költségvetéséről szóló 4/2013.(II. 20.) számú önkormányzati rendelet 7201 címszám 1. sorában lévő Rendkívüli önkormányzati kiadások biztosítása előirányzat terhére kifizeti.

**Felelős:** Vattamány Zsolt polgármester

**Határidő:** 2013. április 1.

**Budapest, 2013. február 28.**

Vattamány Zsolt

polgármester