**27/2013. (II.19.) számú Képviselő-testületi határozat:**

**- Budapest Főváros VII. kerület Erzsébetváros Önkormányzata adósságkonszolidációja -**

*(13 igen, 0 nem, 3 tartózkodás)*

**1.**

A Budapest Főváros VII. kerület Erzsébetváros Önkormányzatának Képviselő-testülete Magyarország 2013. évi központi költségvetéséről szóló 2012. évi CCIV. törvény (továbbiakban: költségvetési törvény) 72-75. §-aiban foglaltakra figyelemmel kinyilvánítja, hogy a költségvetési törvényben írt feltételekkel az adósságállománya Magyar Állam által történő átvállalását igénybe kívánja venni.

**Felelős:** Vattamány Zsolt polgármester

**Határidő:** azonnal

**2.**

A Budapest Főváros VII. kerület Erzsébetváros Önkormányzatának Képviselő-testülete kijelenti, hogy az önkormányzat nem rendelkezik olyan betéttel vagy egyéb számlaköveteléssel, ami kifejezetten egy adott adósságelemhez kapcsolódik, vagy annak fedezetére, teljesítésének biztosításául szolgál.

**Felelős:** Vattamány Zsolt polgármester

**Határidő:** azonnal

**3.**

A Budapest Főváros VII. kerület Erzsébetváros Önkormányzatának Képviselő-testülete kinyilvánítja, hogy a Polgári Törvénykönyvről szóló 1959. évi IV. törvény 332. § alapján megállapodást kíván kötni a Magyar Állammal az önkormányzatot terhelő, az adósságátvállalással érintett adósságállománya átvállalásáról.

**Felelős:** Vattamány Zsolt polgármester

**Határidő:** azonnal

**4.**

A Budapest Főváros VII. kerület Erzsébetváros Önkormányzatának Képviselő-testülete az adósságátvállalással összefüggésben felhatalmazza a polgármestert, hogy:

a) megtegye a költségvetési törvény 72-75. §-ai szerinti nyilatkozatokat és intézkedéseket;

b) az átvállalással érintett adósság részét képező, hitelviszonyt megtestesítő értékpapírokat a költségvetési törvény 72. § (6) bekezdésére figyelemmel - az adott értékpapírban foglalt pénzügyi kötelezettségek tekintetében azonos feltételekkel - kölcsönjogviszonnyá alakítsa át;

c) a költségvetési törvény 74. § (5) és (6) bekezdése szerinti megállapodásokat kösse meg.

**Felelős:** Vattamány Zsolt polgármester

**Határidő:** azonnal

**5.**

A Budapest Főváros VII. kerület Erzsébetváros Önkormányzatának Képviselő-testülete felkéri a polgármestert, hogy az adósságátvállalással kapcsolatos intézkedéseiről a soron következő ülésén tájékoztassa a testületet.

**Felelős:** Vattamány Zsolt polgármester

**Határidő:** azonnal

***A határozat végrehajtásáért felelős:*** *Fitosné Z. Zsuzsanna a Pénzügyi Iroda vezetője*