|  |
| --- |
| **Budapest Főváros VII. kerület Erzsébetváros Önkormányzata**  **Szikszai Zsolt alpolgármester** |

Iktatószám:

Napirendi pont: ........

Előterjesztve: Pénzügyi és Kerületfejlesztési Bizottsághoz

**ELŐTERJESZTÉS**

**A Képviselő-testület 2013. március 7-ei rendkívüli ülésére**

|  |  |
| --- | --- |
| **Tárgy:** | Az Erzsébetváros Önkormányzata és az ERVA Zrt. közötti megbízási szerződés alapján közfoglalkoztatási mintaprogrammal kapcsolatos egyes döntések |

**Készítette:**

Dr. Csomor Sándor

ERVA Zrt. vezérigazgató

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztés nyilvános ülésen tárgyalható.**

**A határozat elfogadásához minősített szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Szikszai Zsolt alpolgármester** |

**Tisztelt Képviselő-testület!**

Kérem a Tisztelt Képviselő-testületet, hogy az alábbi előterjesztéseket megtárgyalni és döntést hozni szíveskedjenek.

2012. augusztusában a Belügyminisztériumba előzetesen beküldött **mintaprogram** pályázati anyaga pozitív állásfoglalást kapott a közfoglalkoztatási helyettes államtitkárságtól. (**1.számú melléklet**). A mintaprogram megvalósítását kerületek összefogásával irányozták elő. Ezt követően az ERVA Zrt. felvette a kapcsolatot Budapest Főváros XIV. kerület Zugló Önkormányzatával és ismertette pályázati koncepcióját. Zugló csatlakozási szándékát a Polgármester által megküldött szándéknyilatkozat formájában fejezte ki.

A Nemzeti Foglalkoztatási Alap Közfoglalkoztatási kiadásai 2013. évi előirányzatának terhére Budapest Főváros XIV. kerület Zuglói Vagyonkezelő együttműködésével közfoglalkoztatási mintaprogramban való részvételre nyújtott be kérelmet az ERVA Zrt.(**2. melléklet**)

A mintaprogram megvalósításához, valamint a 2013. évi közfoglalkoztatási programok megvalósításához szükség van egy erre alkalmas ingatlan kijelölésére. Az ERVA Zrt. műszaki csoportja hosszas keresési és alkalmassági vizsgálatot követően, kiválasztotta a Verseny utca 22-24.szám alatti ingatlant, mely a helyi építési szabályzat szerint alkalmas a mintaprogramban előirányzott tevékenységek megvalósítására.

Budapest Főváros VII. kerület Erzsébetváros Önkormányzatának Képviselő-testülete a 723/2012. (XII.10.) számú határozatában az alábbi döntést hozta: *„Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a Budapest, VII. kerület Verseny u. 22-24. szám alatti 125 nm alapterületű egy szintes épületet az ERVA Zrt. ingyenes használatába bocsátja 2013. január 1. napjától a határozati javaslat melléklete szerinti közfoglalkoztatási mintaprogram megvalósítása céljából és hozzájárul ahhoz, hogy a közfoglalkoztatási mintaprogram keretén belül az ingatlan felújítására az ERVA Zrt. pályázatot, illetve kérelmet terjesszen elő.”*

Az ingatlan felújítási költsége bruttó 9.000.000 Ft, melynek 50%-a közvetlen költségként támogatható, azaz a fennmaradó 50%-ot, azaz kalkuláltan 4.500.000.-Ft erejéig szükséges önrészt biztosítani.

Továbbá - az alacsony bérek mellett – az önként vállalt hozzájárulásként ösztönzésként nyújtandó Erzsébet-utalvány költsége 40 fő közfoglalkoztatásban részt vevő munkavállalóra számolva havi bruttó 5000 Ft/fő + annak béren kívüli juttatást terhelő adóterhével összesen bruttó 3.256.800.-Ft.

A hatékony munkavégzés, a munkacsoportok munkaeszközökkel munkaterületre szállításához 2 darab dupla platós teherautó szükséges, melyből jelenleg 1 darab áll az ERVA Zrt. rendelkezésére, így további egy teherautó haladéktalan beszerzése szükséges, melynek maximális ára körülbelül bruttó 2.200.000.-Ft.

Kérem a Tisztelt Képviselő-testületet, hogy az ismertetett elképzeléseket lehetővé tevő az Önkormányzat 2013. évi költségvetését érintő határozati javaslatokat szíveskedjék elfogadni.

**Határozati javaslat**

a) Budapest Főváros VII. Kerület Erzsébetváros Önkormányzatának Képviselő-testülete úgy dönt, támogatja, hogy az Erzsébetvárosi Önkormányzati Vagyonkezelő Zrt. a Zuglói Társasházkezelő és Közterület-fenntartó Kft.-vel együttműködve részt vegyen a Nemzeti Foglalkoztatási Alap Közfoglalkoztatási kiadásai 2013. évi előirányzatának terhére indított közfoglalkoztatási mintaprogramban.

b.) A Képviselő-testület úgy dönt, hogy 2013. évben a jelen határozat a). pontjában meghatározott közfoglalkoztatási mintaprogramban való sikeres részvételhez az ERVA  Zrt. által a mintaprogramban vállalt önrész teljesítése céljából az ERVA Zrt. részére az Önkormányzat 2013. évi költségvetésében további bruttó 9.956.800 forint összegű fedezetet biztosít. A Képviselő-testület felkéri a Polgármestert, hogy gondoskodjék a jelen határozatban foglaltak pénzügyi fedezetének Erzsébetváros Önkormányzata 2013. évi költségvetésében történő biztosításáról.

**Felelős:** Vattamány Zsolt polgármester

**Határidő:** azonnal

**Budapest, 2013. február 26.**

Szikszai Zsolt

alpolgármester