1. számú melléklet

**PÁLYÁZAT**

Budapest Főváros VII. kerület Erzsébetváros Önkormányzatának Képviselő-testülete a 2013. évi költségvetésben biztosított támogatási keret terhére, a 2013. évben **Ruzinára (Rózsaszállásra)** és **Balatonmáriafürdőre** hátrányos helyzetű kerületi gyermekek számára szervezett nyári tábor vagy nyári sport tábor támogatására, előfinanszírozással

**pályázatot hirdet**

**Pályázók köre:** Budapest Főváros VII. kerület Erzsébetváros Önkormányzata fenntartásában lévő óvodák illetve működtetett iskolák, továbbá kizárólag a VII. kerületben bejegyzett jogi személyiséggel rendelkező civil szervezetek, sportegyesületek

A pályázók köréből kizárásra kerülnek azok a szervezetek, amelyek a 2012. évi pályázaton elnyert támogatás felhasználásáról hiányosan, esetleg nem számoltak el.

Minden pályázó **egy** pályázatot nyújthat be.

A rendelkezésre álló forrás összege: 4.000.000 Ft

**Az elnyerhető támogatás mértéke minimum 100.000,- Ft.**

A ruzsinai tábor **befogadóképessége 102 fő**

A balatonmáriafürdőitábor **befogadóképessége 60 fő**

**Pályázati feltételek:**

* kerületi működtetésű iskolák minimum 100 fő táborozására pályázhatnak,
* kerületi fenntartású óvodák minimum 25 fő táborozására pályázhatnak,
* kerületi civil szervezetek, sportegyesületek, egyházak minimum 25 fő táboroztatására pályázhatnak, amennyiben a pályázott tábor résztvevői, valamely közoktatási intézményben tanulói jogviszonnyal rendelkeznek,
* civil szervezetnek és sportegyesületnek a pályázathoz csatolnia kell a szervezet 30 napnál nem régebbi bírósági kivonatát, vagy annak hitelesített másolatát

**A pályázatnak tartalmaznia kell**

a tábor tervezett időpontját és részletes programját

a résztvevők létszámát, életkorát,

a tábor szervezőjének (pályázati megbízott) megnevezését,

az igényelt támogatás összegét,

a pályázó bankszámlaszámát, a befogadó számlabank megnevezését és címét.

**A pályázat érvényességének feltétele:** a szabályosan kitöltött eredeti aláírással, bélyegző lenyomattal ellátott pályázati adatlap és a hozzá tartozó melléklet/ek határidőben történő továbbítása 1 **példányban**.

Az elbírálás szempontjai: Támogatásban részesül minden olyan pályázó, aki a kiírás feltételeinek megfelel.

**A pályázati adatlap átvehető** a Budapest Főváros VII. kerület Erzsébetvárosi Polgármesteri Hivatal Humánszolgáltató Irodájában (1076 Budapest VII. Garay u. 5.) a 118-as számú szobájában, vagy letölthető az önkormányzat honlapjáról [www.erzsebetvaros.hu](http://www.erzsebetvaros.hu)

**A pályázat tartalma:**

* ***Pályázati adatlap (kizárólag a jelen pályázati felhíváshoz mellékelt adatlap fogadható el!)***

Szükséges a bevételek és kiadások részletes leírása.

Minden olyan indokolt költség elfogadható, amely a táborozással kapcsolatban közvetlenül felmerülhet. **A támogatási összegből személyi jellegű kifizetés nem finanszírozható!**

**A pályázat elbírálása:** a beérkezett pályázatok támogatásáról a Művelődési, Kulturális és Szociális Bizottság 2013. május 24-ig dönt. A Bizottság az igényelt támogatásnál alacsonyabb összeget is megítélhet. A pályázók a pályázat eredményéről 2013. május 31-ig levélben értesülnek.

A Bizottság döntése ellen jogorvoslatnak helye nincs.

**A pályázati támogatás elszámolása:**

A nyertes pályázónak a kapott támogatási összeg felhasználásáról részletes elszámolást kell készíteni a VII. kerület Erzsébetváros Önkormányzata felé, **melyet 2013. október 29-ig** köteles írásban benyújtani a Humánszolgáltató Irodára a 118-as szobába.

A pályázónak a tábori program megvalósításához készített költségvetés **teljes összegével** **el kell számolni.**

Az elszámolás **szakmai** és **pénzügyi beszámolóból** áll.

A részletes **szakmai beszámolónak** tartalmaznia kell, hogy a támogatási összeg milyen célokra, tevékenységekre került felhasználásra.

A **pénzügyi beszámolónak** tartalmaznia kell a támogatási szerződéshez mellékelt számlaösszesítőt, valamint a támogatási összegnek megfelelő számlákra vonatozóan azok hitelesített másolatát. A hitelesítéshez rá kell írni a számlák másolatára, hogy „az eredetivel megegyező hiteles másolat”, majd kék tintával alá kell írni a szervezet képviselőjének.

A támogatás terhére elszámolandó számlák eredeti példányán az alábbi szöveget is kérjük feltüntetni:

***„2013. évi VII. kerület Erzsébetváros Önkormányzati pályázati forrásból fedezve”***

A pályázatot zárt borítékban ***„Rózsaszállási tábor 2013” vagy „Balatonmáriafürdői tábor 2013”*** megjelöléssel, a pályázati feltételeknek megfelelően kell megküldeni, benyújtani

**2013. május 6-ig az alábbi címre:**

Budapest Főváros VII. kerület Erzsébetvárosi Polgármesteri Hivatal Humánszolgáltató Iroda (1076 Budapest Garay u. 5.)

A pályázati határidő lejárta után beérkező pályázat nem fogadható el, továbbá hiányosan kitöltött pályázati adatlap esetén hiánypótlásra nincs lehetőség, a pályázó a pályázatból kizárásra kerül.

A benyújtott pályázatok tartalmi megfelelőségéért és a szükséges mellékletek, igazolások, nyilatkozatok meglétéért kizárólag a pályázat benyújtója felelős. Adatok, igazolások, mellékletek vagy nyilatkozatok hiánya esetén, annak pótlására a pályázót utólag nem szólítjuk fel. A pályázat ebben az esetben érvénytelennek minősül.

A pályázatban közölt adatok valódiságáért és megvalósíthatóságáért a pályázat benyújtója felelős.

A pályázattal kapcsolatban további információ kérhető a Humánszolgáltató Iroda 118. sz. szobájában, valamint a 462-34-15-ös telefonszámon, Turi Gábornétól.