|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

Iktatószám:

Napirendi pont: ........

**ELŐTERJESZTÉS**

**A Képviselő-testület 2013. március 7-ei ülésére**

|  |  |
| --- | --- |
| **Tárgy:** | Budapest Főváros VII. Kerület Erzsébetváros Önkormányzata Képviselő-testületének .../2013. (...) önkormányzati rendelete a hivatali helyiségen kívüli, valamint hivatali munkaidőn kívüli házasságkötés és bejegyzett élettársi kapcsolat létesítésének szabályairól és az ehhez kapcsolódó többletszolgáltatás díjának mértékéről szóló 14/2011. (IV. 18.) önkormányzati rendelet módosításáról |

**Készítette:**

Csüllög Szilvia

Hatósági és Ügyfélszolgálati Iroda vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

**Tisztelt Képviselő-testület!**

Budapest Főváros VII. kerület Erzsébetváros Önkormányzata Képviselő testülete 2011. áprilisában a helyi önkormányzatokról szóló 1990. évi LXV. törvény 16. § (1) bekezdésében biztosított felhatalmazás alapján az anyakönyvekről, házasságkötési eljárásról és a névviselésről szóló 1982. évi 17. törvényerejű rendelet 42/A. § (4) bekezdése szerint a hivatali helyiségen kívüli, valamint hivatali munkaidőn kívüli házasságkötés és bejegyzett élettársi kapcsolat létesítésének szabályairól és a hivatali helyiségen kívüli, valamint a hivatali munkaidőn kívüli házasságkötés és bejegyzett élettársi kapcsolat létesítése esetén a többletszolgáltatás ellentételezéseként fizetendő díj mértékéről elfogadta a 14/2011. (IV. 18.) önkormányzati rendeletet (továbbiakban: Rendelet).

A Rendelet 6. § (2) bekezdése szabályozza a házasságkötés, vagy a bejegyzett élettársi kapcsolat meghiúsulása esetén a befizetett összeg visszafizetésének módját. A Rendelet értelmében az anyakönyvi szakterületet a jogszabály hatálybalépésekor koordináló Okmányiroda vezetőjének értesítése alapján került sor jóváíró számla kiállítására.

A közigazgatási átszervezések következtében az okmányirodai feladatkörök jelentős része 2013. január 1-jétől kikerült a jegyzői hatáskör alól. Az anyakönyvi szakterület egyelőre a Polgármesteri Hivatal keretein belül működik tovább, a Képviselő-testület döntésének értelmében a Hatósági és Ügyfélszolgálati Iroda vezetőjének irányítása alatt.

A rendeletalkotást megelőző hatásvizsgálat során megállapítást nyert, hogy a rendeletmódosításnak költségvetési kiadásai, környezeti- és egészségi következményei nincsenek, a munkatársak adminisztrációs tevékenységei sem rendeződnek át. A módosított jogszabály alkalmazásához szükséges személyi-, tárgyi- és pénzügyi feltételek biztosítottak. A módosítás szükségességét a Polgármesteri Hivatal Szervezeti és Működési Szabályzatában, illetve az irodák Ügyrendjében található hatáskörmegosztásnak való megfelelés indokolja.

Fentiek miatt kérem a Tisztelt Képviselő-testületet a módosító rendelet megtárgyalására és elfogadására.

**Budapest, 2013. február 28.**

Vattamány Zsolt

polgármester

**Budapest Főváros VII. kerület Erzsébetváros Önkormányzata Képviselő-testületének …./2013. (….) rendelete**

**a hivatali helyiségen kívüli, valamint hivatali munkaidőn kívüli házasságkötés és bejegyzett élettársi kapcsolat létesítésének szabályairól és az ehhez kapcsolódó többletszolgáltatás díjának mértékéről szóló 14/2011. (IV. 18.) önkormányzati rendelet módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (1) bekezdés a) pontjában és (2) bekezdésében meghatározott jogkörében eljárva az anyakönyvekről, házasságkötési eljárásról és a névviselésről szóló 1982. évi 17. törvényerejű rendelet 42/A. § (4) bekezdés felhatalmazása alapján a hivatali helyiségen kívüli, valamint hivatali munkaidőn kívüli házasságkötés és bejegyzett élettársi kapcsolat létesítésének szabályairól és az ehhez kapcsolódó többletszolgáltatás díjának mértékéről szóló 14/2011. (IV. 18.) önkormányzati rendelet (továbbiakban: Rendelet) módosításáról a következőket rendeli el:

**1.§**

A Rendelet 6. § (2) bekezdése az alábbiak szerint módosul:

*(2) A házasságkötés, vagy a bejegyzett élettársi kapcsolat meghiúsulása esetén – a befizető kérelmére – a befizetett összegről a Hatósági és Ügyfélszolgálati Iroda vezetőjének értesítése alapján jóváíró számla kerül kiállításra.*

**2. §**

Jelen rendelet 2013. március 11-én lép hatályba.

**dr. Gotthard Gábor Vattamány Zsolt**

jegyző polgármester

**Általános indokolás**

A Rendelet módosítása a közigazgatási átszervezések miatti hatáskör áttelepítés következtében vált szükségessé.

**Részletes indokolás**

**1.§**

A Rendelet módosítása technikai jellegű, hatáskör változás miatt vált szükségessé.

**2.§**

Hatályba léptető rendelkezés.