**469/2012. (VI.28.) számú határozat:**

**- Budapest Főváros VII. kerület Erzsébetváros Önkormányzatának 2012. évi lakásgazdálkodási irányelvei és helyiséggazdálkodási döntések -**

*(12 igen, 1 nem, 3 tartózkodás)*

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy Budapest Főváros VII. kerület Erzsébetváros Önkormányzata Képviselő-testülete a Garay Téri Piac működtetésével kapcsolatban az alábbi határozatot hozza:

**1.** A Garay Téri Piac az ERVA Zrt. keretein belül önálló profitcenterként működjék. A szervezeti- és működtetési rend kialakítása az ERVA Zrt. vezérigazgatójának hatáskörébe tartozik.

A Budapest VII Kerületi Önkormányzat 12/2012.(III.26.) számú Budapest Főváros VII. kerület Erzsébetváros Önkormányzata tulajdonában álló lakások és nem lakás céljára szolgáló helyiségek bérbeadásáról szóló rendeletének 57. §. (3) f. pontja alapján, a Garay Téri Piac üzlethelységei ( a -1/092 jelű, 9049 m2-es helyiség kivételével) kereslet függvényében pályázat nélkül, kéthavi bruttó bérleti díj és közös költség értékének megfelelő óvadék megfizetését követően az alábbi bérleti díj ellenében, bérbe adhatók:

Élelmiszerkereskedelem: 1.100,-Ft+ÁFA/m2/hónap

Szolgáltatás: 1.600,-Ft+ÁFA/m2/hónap

Vendéglátóipari tevékenység: 2.640,-Ft+ÁFA/m2/hónap

Egyéb nem élelmiszeripari tevékenység: 2.080,-Ft+ÁFA/m2/hónap

Őstermelői asztal: 5.000,-Ft + ÁFA/hónap

Őstermelői asztal: 400,-Ft+Áfa/nap

A Képviselő-testület a 11/2012.(III.26.) sz. Önkormányzati rendeletének 5.§. (4) bekezdése alapján felhatalmazza a Pénzügyi és Kerületfejlesztési Bizottságot a bérleti szerződésminta feltételeinek jóváhagyására.

**2.** Az ERVA Zrt. saját nevében kössön üzemeltetési szerződést a Garay társasház üzemeltetőjével az ÚJLAK MM Kft-vel a Piac területére vonatkozóan, a társasházi közös költséget illetően, amely magában foglalja a társasházi üzemeltetés és a társasházi képviselet költségeit.

**3.** Az ERVA Zrt. gondoskodjék a kereskedői kintlévőségek behajtásáról az alábbi feltételek szerint:

Azon kereskedők, akik tartozásaikat jelen döntésről szóló értesítés kézhezvételétől számítottan 2012. szeptember 30-ig egy összegben rendezik, tartozásukból 20 % elengedésre kerülhet.

Akik nem élnek ezzel a lehetőséggel, 2013. december 31-ig részletfizetési lehetőséget kaphatnak – havi egyenlő részletben – tartozásuk kiegyenlítésére, kamatfizetési kötelezettség nélkül.

**4.** Azon kereskedők, akik bérleti szerződésben vállalt fizetési kötelezettségüknek maradéktalanul eleget tettek, azok 2013. december 31-ig a hatályos bérleti díjból 10 % engedményt kaphatnak.

**Felelős:** Vattamány Zsolt polgármester

**Határidő:** folyamatos

***A határozat végrehajtásáért felelős:*** *dr. Csomor Sándor az ERVA Zrt. vezérigazgatója*

*dr. Máté Katalin a Városgazdálkodási Iroda vezetője*

**677/2012. (XI.16.) számú határozat:**

**- Garay téri piaccal kapcsolatos kintlévőségek rendezése -**

*(15 igen, 0 nem, 0 tartózkodás)*

1. Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a jelen előterjesztés mellékletét képező a tartozások számszaki kimunkálását tartalmazó táblázatban a jelenlegi bérlők 2010. 01. 01-től – 2012. 09. 30. napjáig számolt üzemeltetési költség különbözetének bérlőnként számolt 100 %-át elengedi azzal a feltétellel, hogy a bérlő a határozat 2. pontjában meghatározottak szerint a tartozás kiegyenlítését megállapodásban vállalja.

**Felelős:** Vattamány Zsolt polgármester

**Határidő:** azonnal

2. Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az 559/2012.(X.15.) számú határozatát ezúton hatályon kívül helyezi és a 469/2012.(VI.28.) számú határozatának 3. pontját az alábbiak szerint módosítja:

* azon bérlők esetében, akik 2013. január 31. napjáig vállalják megfizetni a fennálló tartozásukat egy összegben, úgy a fennálló és a számszakilag kimunkált tartozás további 20%-a kerüljön elengedésre azzal, hogy az erről szóló megállapodást legkésőbb 2013. január 15. napjáig szükséges aláírni.
* azon bérlők esetében, akik a fennálló és számszakilag kimunkált tartozásukat részletekben vállalják csak kifizetni, lehetőségük legyen azt 1 év alatt havi egyenlő részletekben 2013. december 31-ig kamatmentesen kiegyenlíteni azzal, hogy az erről szóló megállapodást legkésőbb 2013. január 15. napjáig szükséges aláírni.
* azon bérlők esetében, akiknek a követelések és tartozások összevezetése alapján az Önkormányzattal szemben áll fenn követelése, lehetőségük legyen azt a jövőben esedékes bérleti díjba beszámítani követelésüket, azaz úgymond „lelakhatják” a követelésüket azzal, hogy az erről szóló megállapodást legkésőbb 2013. január 15. napjáig szükséges aláírni.

**Felelős:** Vattamány Zsolt polgármester

**Határidő:** azonnal

***A határozat végrehajtásáért felelős:*** *dr. Csomor Sándor az ERVA Zrt. vezérigazgatója*

*dr. Máté Katalin a Városgazdálkodási Iroda vezetője*

***A határozat végrehajtásában érintett:*** *Fitosné Z. Zsuzsanna a Pénzügyi Iroda vezetője*